Françoise Hardy

Françoise Hardy, nascuda lo 17 de genièr de 1944 e mòrta lo 11 de junh de 2024 a París (França), es coneguda coma cantaira francesa. Es tanben autora e compositritz, e quitament actritz. 

S'es facha conéisser en França ambe son tube de 1963, Tous les garçons et les filles (sortit a la fin de l'annada 1962). La version italiana (Quelli della mia età) es estada tanben un tube en Itàlia, tan plan la version italiana del Temps de l'amour (L'età dell'amore), gròssa capitada a la fin de l'annada de 1963. 

Demest las cançons las mai conegudas de Françoise Hardy, se pòt tanben citar Mon amie la rose (fin 1964), La maison où j'ai grandi (1966), Comment te dire adieu (fin 1968), Message personnel (1973), J'écoute de la musique saoule (1978), V. I. P. (1986), Partir quand même (1988).

S'èra maridada lo 30 de març de 1981 a Monticello en Corsega ambe lo cantaire francés Jacques Dutronc (se son separats dins las annadas 1990). Es la maire del cantaire e guitarrista Thomas Dutronc. 

Discografia (albums pareguts en França)
 Tous les garçons et les filles (1962)
 Le Premier Bonheur du jour (1963)
 Mon amie la rose (1964)
 L’Amitié (1965)
 In English (1966)
 La maison où j'ai grandi (1966)
 Ma jeunesse fout le camp… (1967)
 En anglais (1968)
 Comment te dire adieu (1968)
 Soleil (1970)
 La Question (1971)
 If You Listen (1972)
 Et si je m'en vais avant toi (1972)
 Message personnel (1973)
 Entr’acte (1974)
 Star (1977)
 Musique saoule (1978)
 Gin tonic (1980)
 À suivre... (1981)
 Quelqu'un qui s'en va (1982)
 Décalages (1988)
 Le Danger (1996)
 Clair-obscur (2000)
 Tant de belles choses (2004)
 (Parenthèses...) (2006)
 La Pluie sans parapluie (2010)
 L’Amour fou (2012)
 Personne d'autre (2018)

Referéncias

Categoria:Cantaira francesa
Categoria:Naissença en 1944
Hardy, Françoise
Hardy, Françoise
Hardy, Françoise